Εμπνευσμένο από αληθινά γεγονότα. Κάθε ομοιότητα εξυπηρετεί δραματικό σκοπό.
Και είναι επαναλαμβανόμενο το όνειρο;
Ναι.
Στο όνειρο, είστε εσείς οι δυο σ' εκείνο το κάμπριο
στην αυτοκινητοπομπή του Ντάλας, μα εσύ τραυματίζεσαι.
Και τι φοράς;
Ό,τι φορούσε η μητέρα του.
Το ροζ τουίντ ταγέρ και το καπέλο.
Σιχαίνεται τα καπέλα.
Όντως.
Προφανώς αυτό σχετίζεται
με όσα συζητάμε στις συνεδρίες μας.
Τη σκέψη ότι πληρώνεις το τίμημα για τη φήμη και τις φιλοδοξίες του Τζον.
Σχετίζεται και με τον τεράστιο φόβο έκθεσης στον πραγματικό κόσμο.
Ας προσπαθήσουμε να μη σχολιάζουμε.
Αν κοιμόμασταν μαζί στο κρεβάτι μας, ίσως δεν έβλεπε εφιάλτες.
Εσύ αποφάσισες να φύγεις και τώρα λες ότι φταίει η απουσία σου;
Έφυγα για να μην πούμε κάτι που θα μετανιώσουμε.
Τότε, πας μια βόλτα, Τζον. Δεν μετακομίζεις.
-Δεν μετακόμισα. -Έφυγες και μετά…
Δεν γύρισες.
-Πώς θα το έλεγες; -Θεέ μου.
Κι αφού, από ένστικτο, την κάνεις στα δύσκολα,
πώς ξέρω ότι δεν θα το ξανακάνεις;
Εγώ ξεκαθάρισα ότι το διαζύγιο αποκλείεται.
Οπότε, να παρηγορηθώ που έβγαλες μονομερώς αυτό το διάταγμα.
Η μόνη επιλογή στο μυαλό μου είναι να πετύχει αυτός ο γάμος.
Δεν είναι το ίδιο να μη θέλεις να αποτύχουμε
και να θες να πετύχουμε.
Βλέπει τον γάμο μας όπως τον βλέπουν τα ΜΜΕ.
Ανησυχεί πιο πολύ για την εικόνα μας παρά τα ίδια τα προβλήματα.
Δεν μπορούμε να αγνοήσουμε το γεγονός
ότι ζούμε στο μικροσκόπιο επειδή δεν βολεύει.
Δεν μπορώ να είμαι το τρίτο άτομο στον γάμο μου.
Να περάσω τη ζωή μου ανταγωνιζόμενη τον υπόλοιπο κόσμο,
την κληρονομιά της οικογένειάς του ή το περιοδικό.
Ξέρω ότι θα ακουστεί παράδοξο,
αλλά βάσει όσων ακούω,
θα πρότεινα έναν δοκιμαστικό χωρισμό.
Συγγνώμη, τι;
Η συμβουλή σου για τον γάμο μας είναι το διαζύγιο;
Όχι.
Μα θεωρώ ότι ένας από τους λόγους που δεν βλέπετε καθαρά
είναι ότι έχετε παγιδευτεί σε έναν ενδιάμεσο χώρο,
και ίσως αν διακόψετε κάθε επαφή για λίγο,
να αποκτήσετε μια πιο σαφή εικόνα όσων χάνετε
ή της ζωής σας αν δεν είχατε ο ένας τον άλλον.
Για πόσο καιρό;
Μία, δύο εβδομάδες;
Έναν μήνα, ίσως δύο.
Έχεις πολλούς ασθενείς μήπως ή…
Όχι. Προφανώς θα βλέπετε εμένα, απλώς όχι ο ένας τον άλλον.
Δεν γίνεται να μη μιλάω στη γυναίκα μου έναν μήνα.
Ούτε εγώ θέλω να το κάνω.
Και να μου το ζητούσες, δεν θα μπορούσα.
Ούτε έρχεστε κοντά ούτε αφήνετε ο ένας τον άλλον.
Αντ' αυτού, κρατιέστε τόσο σφιχτά απ' αυτόν τον γάμο,
που τον πάτε στην καταστροφή.
ΙΣΤΟΡΙΑ ΑΓΑΠΗΣ
ΤΖΟΝ Φ. ΚΕΝΕΝΤΙ ΤΖΟΥΝΙΟΡ ΚΑΙ ΚΑΡΟΛΙΝ ΜΠΕΣΕΤ
Τι απέγινε το ένα τσιγάρο τη μέρα;
Είναι εργάσιμη και πίνουμε σε καταγώγι μετά από συμβουλευτική γάμου.
Η πειθαρχία μου εξαντλήθηκε για σήμερα.
Ξέρεις κάτι αστείο;
Όταν είμαι στο Στάνχοουπ και σκέφτομαι τη ζωή μας,
δεν θυμάμαι ποτέ τα άσχημα.
Μας σκέφτομαι μόνο στα καλύτερά μας,
να γελάμε, να πιάνουμε ο ένας τον άλλον.
Δεν αρκούσε να είμαστε στον ίδιο χώρο.
Έπρεπε να αγγιζόμαστε, να νιώθουμε ότι είμαστε εκεί.
Μα όταν βρισκόμαστε,
απλώς αναμασάμε κάθε καβγά που είχαμε ποτέ.
Δεν νομίζω ότι φταίμε μόνο εμείς.
Η σύμβουλος γάμου μας
-μας μισεί. -Ναι.
Νομίζω ότι θα γίνει διαμεσολαβήτρια διαζυγίου εξαιτίας μας.
Ξέρεις τι σκεφτόμουν τις προάλλες;
Το ταξίδι στην Ονδούρα, όταν έβγαλες εξανθήματα από δηλητηριώδη κισσό παντού
και σου έβαλα τα χέρια σε κάλτσες για να μην ξύνεσαι.
-Είχα παντού λοσιόν καλαμίνας. -Ναι, ένας μεγάλος, ροζ άντρας.
Χάλια εντελώς.
Τότε που κάναμε σεξ στην ταράτσα στο Παρίσι
-και παραλίγο να πάθεις ηλεκτροπληξία; -Το άξιζε.
-Μακάρι να το ξέραμε τότε. -Τι;
Πόσο καλά ήμασταν.
Ας πηγαίνουμε.
Άλλο ένα ποτό εδώ και θα κλάψουμε.
-Να σου πω. -Συγγνώμη.
Δεν πειράζει.
Σε πειράζει να περάσω να πάρω εκείνο το λινό σακάκι;
Το καλύτερο φιλί μας;
Το πρώτο μας, έξω από το διαμέρισμά σου.
Όχι, αυτό δεν μετράει.
Ως ζευγάρι, εννοώ.
-Έχουν υπάρξει πολλά. -Ναι.
-Στο Τζόουνς Μπιτς; -Ποια φορά;
Μήπως τότε, δίπλα στο τζάκι στη Μοντάνα;
Όχι, θυμάμαι ποιο ήταν.
Γαμώτο! Άργησα πολύ.
Περίμενε, δώσ' μου ένα φιλί.
Γεια. Τα λέμε αργότερα, ναι;
Εντάξει. Σ' αγαπώ.
-Κι εγώ. -Γεια.
Γεια.
Δεν είχα αυτό κατά νου.
Ορίστε, φιλαράκο.
Καλημέρα.
-Γεια. -Γεια.
-Συγγνώμη που σε ξύπνησα. -Δεν πειράζει.
-Ξέρω ότι δεν κοιμάσαι καλά. -Δεν πειράζει.
Έχω πρωινό στις 9:00 π.μ.
Κατάλαβα.
-Θα το ακυρώσω. -Όχι, δεν πειράζει.
Έλεγα μήπως θες να μιλήσουμε για χθες.
-Ναι; -Ναι.
Νιώθεις άσχημα;
Όχι.
Δεν ξέρω.
Εσύ νιώθεις καλά μ' όσα γίνονται τώρα;
Να βρεθούμε για φαγητό;
Καλύτερα να το συζητήσουμε στη συμβουλευτική.
Να το πούμε στην Κολίν;
Κάναμε ακριβώς το αντίθετο απ' αυτό που μας ζήτησε.
Έχω μπερδευτεί.
Πάμε για το χρυσό αστέρι ή προσπαθούμε να σώσουμε τον γάμο μας;
Δεν θέλω να μας θεωρήσει πιο αυτοκαταστροφικούς
απ' όσο μας θεωρεί ήδη.
Τα λέμε στο γκαλά για το George;
Όχι, Τζον,
δεν μπορώ τώρα.
Άρα, υποθέτω ότι ο γάμος της Ρόρι αποκλείεται.
Σ' αγαπώ, μα ακόμα δεν καταλαβαίνεις.
Εμένα δεν μου είναι τόσο εύκολο όσο εσένα.
Ποιο πράγμα;
Να προσποιούμαι ότι όλα είναι καλά.
Σε διαβεβαιώ ότι μόνο εύκολο δεν μου είναι.
Μιλάμε αργότερα;
Ναι.
ΛΙΜΝΗ ΤΖΑΚΛΙΝ ΚΕΝΕΝΤΙ ΩΝΑΣΗ
Έχω να έρθω από τότε που πέθανε.
Φαίνεσαι χάλια.
-Η μαμά είναι όντως εδώ μαζί μας. -Έχεις γκριζάρει.
Αυτά κάνει το άγχος.
Κάθισε.
Είναι πολλά.
Μα πρέπει να αναρωτηθείς τι μπορείς όντως να ελέγξεις.
Και τι μπορείς να σώσεις.
-Δεν θα με συγχωρήσει. -Για ποιο πράγμα;
Που κατέστρεψα τη ζωή της, που κατέστρεψα την ανωνυμία της,
που δεν την προστάτεψα.
Καθόμουν εδώ με τη μαμά και μου έλεγε ότι όποια κι αν παντρευόμουν
θα είχε την ψευδαίσθηση ότι έχουμε μια αμοιβαία σχέση,
ενώ, στην πραγματικότητα, θα μπει σε τροχιά γύρω μου, όπως όλοι οι άλλοι.
Εκείνη ήταν παντρεμένη με τον πρόεδρο των ΗΠΑ.
Ήξερε μόνο την τροχιά γύρω από έναν σπουδαίο άντρα.
Μα εσύ δεν είσαι ο μπαμπάς κι η Καρολίν δεν είναι η Πρώτη Κυρία.
Τζον, βγήκες με αμέτρητες γυναίκες που με χαρά σε άφηναν
να είσαι το κέντρο του κόσμου και καμία δεν έμεινε.
Μετά βρήκες κάποια που δεν σκόπευε να μεταμορφωθεί
σε ό,τι πίστευε ότι χρειάζεσαι, και την ερωτεύτηκες.
Τώρα αυτά τα χαρακτηριστικά, η φλόγα, η αυτοκυριαρχία,
δεν σε βολεύουν πια και διαμαρτύρεσαι;
Έκανα ό,τι μπορούσα για να την κάνω ευτυχισμένη.
Βρίσκεις αυτό που ζητάει παράλογο γιατί δεν σ' το έχει ζητήσει ποτέ κανείς.
Όλη σου τη ζωή, οι άνθρωποι έπαιρναν
όποια κομμάτια του εαυτού σου ήθελες να δώσεις, μα εκείνη όχι.
Ποτέ δεν θα το δεχόταν.
Σ' έχουν μάθει να θεωρείς τη ζωή σου προκαθορισμένη,
μα δεν σημαίνει ότι δεν μπορείς να την αλλάξεις.
Την αγαπάς αρκετά για να το κάνεις;
Ευχαριστώ.
Μίλησα με τον Τζον νωρίτερα.
Πήρε να μάθει πώς είσαι.
-Τι του είπες; -Να σε πάρει ο ίδιος.
Πρότεινε να με αφήσει στο Βίνιαρντ πηγαίνοντας στον γάμο της Ρόρι.
Έτσι θα σε καλοπιάσει.
Δέχτηκες;
Δεν θα έλεγα όχι Παρασκευή καλοκαίρι.
Έπρεπε να τον δεις όταν κατέβηκα το πρωί.
Πήγαινε στη δουλειά όπως κάθε μέρα.
Είπες "Θα ακυρώσεις τη συνάντηση; Πρέπει να μιλήσουμε";
Δεν θα έπρεπε να χρειάζεται.
-Δεν είναι δουλειά μου να τον εκπαιδεύω. -Ούτε εσύ ήθελες πολύ να επικοινωνήσεις.
Λόγω της φάσης μας με τον μπαμπά, θεωρείς ότι ήταν προδοσία που έφυγε,
μα προβάλλεις πράγματα στον Τζον που δεν έχουν καμία σχέση μ' αυτόν.
Αν ήθελες να παλέψεις αυτήν τη σχέση,
θα κατάπινες την περηφάνια σου, θα παρατούσες την παρόρμηση να έχεις δίκιο
και θα έκανες το καλύτερο για τη σχέση.
Συνέχεια συμβιβάζομαι για χάρη του.
Συμβιβασμός είναι αν γίνεται οικειοθελώς.
Δεν μπορείς να προσκολλάσαι στο παρελθόν και να δουλεύεις για το μέλλον ταυτόχρονα.
-Εδώ. Τζον! -Παίρνεις διαζύγιο με τη γυναίκα σου;
Σας ευχαριστώ όλους που ήρθατε.
Και τους όρκους μας να ανανεώναμε στην Τάιμς Σκουέρ,
ο Τύπος θα το χαρακτήριζε φορτισμένη λογομαχία.
Καρολίν!
Εδώ πέρα. Εδώ.
Με συγχωρείτε.
Γεια. Είσαι πανέμορφη.
-Ευχαριστώ. -Πώς και άλλαξες γνώμη;
-Ξέρω πόσο σημαντικό είναι για σένα. -Τζον!
Και ξέρω ότι θέλω να προσπαθήσω.
Κοίτα τον Τζον.
Ήρθες νωρίς.
Ήξερα ότι αν αργούσα και έφευγες,
δεν θα σε προλάβαινα.
Εδώ έρχεσαι πάντα ραντεβού;
Τι να πω; Τρελαίνομαι για πλαστικοποιημένα μενού.
Ξέρεις τι θυμάμαι από το πρώτο ραντεβού;
-Ότι έκλεψαν το ποδήλατό μου; -Ναι.
Αυτό και…
Είπες ότι πως είχες μια πινακίδα πάνω από το κεφάλι που έλεγε
"ο παίδαρος πάτωσε", και μόνο αυτό έβλεπε όποιος σε κοιτούσε.
Κι εγώ θυμάμαι που ρώτησα τι λέει η δική σου και δεν μου είπες.
-Ακόμα δεν μου έχεις πει. -Δεν έχω πει σε κανέναν.
Γιατί αν ήξερες τι γράφει η δική μου,
"Προσοχή, δεν είναι όσο σκληρή φαίνεται", το παιχνίδι θα είχε τελειώσει.
Δεν θα είχες μυστήριο να λύσεις, ούτε άμυνες να αφοπλίσεις.
Δεν θα είχες λόγο να μείνεις.
Μα μετά σε γνώρισα…
και σε ερωτεύτηκα και δεν ήθελα να το κάνω πια αυτό.
Ήθελα να πλησιάσεις.
Με έκανες να δω ότι είμαι κάποια που…
που θέλει να την αγαπούν, να τη νοιάζονται…
να τη φροντίζουν και…
Πώς ξέρουμε ότι δεν θα πληγωθούμε;
Δεν το ξέρουμε.
Ξέρουμε ότι θέλουμε να προσπαθήσουμε.
Να φτιάξουμε μια ζωή, ως σύντροφοι.
Πώς θα είναι αυτή η ζωή, Τζον;
Γιατί ο γάμος μας δεν αντέχει άλλον έλεγχο.
Το ξέρω.
Αυτό σημαίνει ότι πρέπει να επανεξετάσω
τη σχέση μου με όλους και με όλα εκτός από σένα.
Επειδή εσύ προηγείσαι.
Δεν θέλω να πρέπει να διαλέξεις.
Ξέρω ότι σε βαραίνουν απίστευτες προσδοκίες.
Δεν θα σε αδικούσα αν ήθελες να τις εκπληρώσεις.
Καρολίν.
Είσαι το μόνο πράγμα στη ζωή μου για το οποίο είμαι προορισμένος.
Σε αγαπάω.
Κι εγώ σε αγαπάω.
Σκεφτόμουν ότι, αν θέλεις, μπορούμε να πάμε ένα ταξίδι.
-Πού; -Όπου θέλεις.
Στο Παρίσι. Στην Μπελίζ. Στην Ταϊτή.
-Για πόσο καιρό; -Ωσότου αποφασίσουμε να γυρίσουμε σπίτι.
Όπου κι αν είναι αυτό.
Κυριακή θα γυρίσω από τον γάμο της Ρόρι. Ας βγάλουμε έναν χάρτη
κι ας βρούμε το πιο απόμερο και άγνωστο νησί.
Το ξέχασα αυτό…
-Τον γάμο της Ρόρι. -Μη σε απασχολεί.
-Ούτε η Καρολάιν θα έρθει. -Θέλω να έρθω.
Αλήθεια;
Ναι.
Μου λείπει να χορεύω μαζί σου.
Κι εμένα μαζί σου.
Αυτό ίσως ήταν καλύτερο κι από την πρώτη φορά.
Πρέπει να φύγω.
Πρέπει να βρω φόρεμα.
Κι αν βιαζόμαστε;
Τι εννοείς;
Απλώς επιτέλους τα πάμε καλύτερα,
και δεν ξέρω αν τα αδιάκριτα βλέμματα
σ' έναν γάμο Κένεντι είναι η σωστή επιλογή.
Λογικό να έχεις άγχος και ανησυχία,
αλλά αυτό το σαββατοκύριακο
έχετε εντελώς άλλη νοοτροπία απ' ό,τι παλιά.
Πήγαινε για μανικιούρ.
Ξεκίνα μ' αυτό.
-Εντάξει. -Ένα βήμα τη φορά.
-Σ' αγαπώ. -Ευχαριστώ, Λορ. Τα λέμε.
-Χαϊάνις Πορτ. -Εδώ Τζον Κένεντι.
Ζητώ ενημέρωση καιρού για μια πτήση εξ' όψεως
από Έσεξ προς Μάρθας Βίνιαρντ με αναχώρηση γύρω στις 6:00 μ.μ.
Τι ακριβώς είπε;
-Ήταν αγχωμένη. -Τι…
Νόμιζα ότι το είχαμε ξεπεράσει.
Κανείς σας δεν θα αλλάξει σε μια νύχτα.
ΕΡΑΣΤΕΣ - ΝΙΚΗΤΕΣ + ΧΑΜΕΝΟΙ Μπράιαν Φρίελ
Πάω να κάτσω λίγο μαζί του.
Εντάξει.
Άδεια εισόδου στο πιλοτήριο.
Με συγχωρείτε. Γαμώτο.
Μου έλειψες.
Είχα ένα προαίσθημα.
Όλα καλά;
Ναι, καλύτερα να γυρίσεις στη θέση σου.
Θέλω να μείνω μαζί σου.
ΣΥΝΤΟΝΙΣΤΗΣ ΣΤΡΟΦΗΣ 2 ΛΕΠΤΑ
Όλα καλά. Πάρε ανάσα. Τζον. Πάρε ανάσα.
Πάρε ανάσα.
16 ΙΟΥΛ 99 ΕΛΕΓΧΟΣ - ΑΠΟΤΥΧΙΑ
ΚΑΘΕΤΗ ΤΑΧΥΤΗΤΑ 100 ΠΟΔΙΑ ΑΝΑ ΛΕΠΤΟ
Ακτοφυλακή ΗΠΑ, Σταθμός Κέιπ Κοντ. Υπαξιωματικός Ριέτα. Πώς να βοηθήσω;
Ναι, έχω μη-άφιξη στο Μάρθας Βίνιαρντ.
-Μπορώ να έχω τα στοιχεία του αεροσκάφους; -Piper PA32R301 Saratoga.
-Το όνομα του πιλότου; -Τζον Φ. Κένεντι Τζούνιορ.
Εθεάθη τελευταία ν' αναχωρεί από το Έσεξ. Απείχε 30 μίλια.
Πρέπει να αλλάξω…
Εντάξει, ανοίγω εγώ.
-Παρακαλώ; -Συγγνώμη για την ενόχληση.
Είμαστε από την κομητεία Κάστερ.
Σας ψάχνουν οι δικοί σας στο κινητό, μα δεν έχει σήμα εδώ.
-Τι είναι; Τι συμβαίνει; -Ο αδερφός σας.
Το αεροπλάνο του αγνοείται.
Εμπρός;
Τι;
Συγγνώμη, το ξαναλές;
Όχι, σωστά. Έτσι κατάλαβα.
Περιμένω να το ελέγξετε. Δεν νομίζω να αλλάξει η απάντηση.
Θα ετοιμάσουν αεροπλάνο σε μία ώρα.
-Καλά. -Τι να πούμε στα παιδιά;
Δεν ξέρω. Πρέπει να πάμε σπίτι.
-Μίλησες με το αεροδρόμιο στο Χαϊάνις; -Δεν έπιασα γραμμή.
-Ο Τέντι είπε ότι ούτε εκεί προσγειώθηκαν. -Απογειώθηκαν;
Ναι, το επιβεβαίωσε το αεροδρόμιο στο Έσεξ.
Σίγουρα υπάρχει εξήγηση.
Ξεκινάμε με μια έκτακτη είδηση.
Το αεροπλάνο του Τζον Φ. Κένεντι Τζούνιορ αγνοείται
στα ανοιχτά της Μασαχουσέτης.
Το Piper Saratoga εξαφανίστηκε από το ραντάρ
ενώ κατευθυνόταν από το Νιου Τζέρσι στο Μάρθας Βίνιαρντ.
Αυτήν την ώρα, η ακτοφυλακή τονίζει
ότι παραμένει αποστολή έρευνας και διάσωσης.
ΧΑΜΕΝΟΙ
Οι αρχές παροτρύνουν όποιον έχει πληροφορίες να μιλήσει.
ΚΙ ΑΛΛΑ ΔΑΚΡΥΑ
Γερουσιαστή Κένεντι, ο Πρόεδρος στη γραμμή.
Κύριε Πρόεδρε.
Καταλαβαίνω.
Ευχαριστούμε για τις προσπάθειές σας, κύριε.
Ευχαριστώ που καλέσατε.
Σε παρακαλώ, μην πεις λέξη.
Σε ικετεύω.
Μην πεις τίποτα.
-Αναφέρουν… -Δεν με νοιάζει, Εντ.
Δεν το ξαναπεράσω, εντάξει;
Δεν πρόκειται.
-Έλα να καθίσεις. -Δεν φεύγω, Εντ. Θα μείνω εδώ.
Μόλις βγω εκεί έξω…
Εδώ ήταν πριν λίγο.
Δεν μπορεί να χάθηκε, Εντ.
Δεν μπορεί να χάθηκε!
Δεν είναι λογικό, γαμώτο! Με καταλαβαίνεις;
Δεν είναι λογικό, γαμώτο!
-Δεν πέθανε! -Το ξέρω, αγάπη μου.
Δεν πέθανε! Αποκλείεται.
Γλυκιά μου…
-Δεν είναι αλήθεια. -Γλυκιά μου, λυπάμαι πολύ.
Μη μου το κάνεις αυτό. Δεν μπορώ να το ξαναπεράσω.
Πήρε πάλι ο Τέντι.
Πρέπει να συζητήσουμε για την κηδεία.
Πού θέλει να γίνει; Στη Βασιλική του Αγίου Πέτρου;
Ναι. Τι θέλεις να του πω;
Ότι θα τον ενημερώσω μόλις αποφασίσω.
Πήρε και η New York Times.
Όλη του τη ζωή ήταν δεμένος μ' εκείνο το αγοράκι…
Ήθελε απεγνωσμένα να ξεφύγει από μια τραγωδία που δεν θυμόταν καν.
Ήθελε μόνο να είναι ο εαυτός του.
Και θα τον θυμούνται μόνο για όσα θα μπορούσε να 'χε γίνει.
Αν πετάς μόνο με οπτική πλοήγηση,
βασιζόμενος στα φώτα της ακτής, στον ορίζοντα, και όχι στα όργανά σου,
και ξαφνικά πετάς στο απόλυτο σκοτάδι, με ομίχλη παντού,
ωκεανός και ουρανός γίνονται μια μαύρη τρύπα,
και βιώνεις χωροταξικό αποπροσανατολισμό.
Δεν ξέρεις προς τα πού είναι το πάνω και ξεκινάς τη διόρθωση πορείας
βάσει όσων λέει το μυαλό, αντί για την πραγματικότητα.
Ήξεραν ότι έπεφταν;
Ήξεραν ότι κάτι δεν πάει καλά, προφανώς,
αλλά όχι απαραίτητα.
Από το Συμβούλιο Ασφαλείας Μεταφορών είπαν ότι είναι σαν να σε παρασέρνει κύμα.
Το νερό…
Θα ξεκινήσω εκφράζοντας τα βαθύτατα συλλυπητήριά μου.
Πού είναι εκείνη;
-Ορίστε; -Η γυναίκα σου.
Είπε ότι θα ερχόταν. Πού είναι;
Νομίζω ότι θεώρησε, δεδομένων των συνθηκών,
ότι θα ήταν καλύτερα να βοηθήσω εγώ με τα διαδικαστικά για τις σορούς.
Αλήθεια;
Σας διαβεβαιώ ότι απλώς ήθελε να σεβαστεί τα αισθήματά σας.
Αυτό είναι το πρόσχημα που επινόησε η νομική της ομάδα;
Τα αισθήματά μου;
Γιατί αν είναι, πρέπει να τους απολύσει.
Γιατί δεν…
Ο πρόεδρος Κλίντον προσφέρθηκε να ταφεί ο Τζον
στο κοιμητήριο Άρλινγκτον με τον πρόεδρο Κένεντι και την Τζάκι,
δίπλα στην Αιώνια Φλόγα.
Ωστόσο, αν θέλουμε να μείνουν ο Τζον και η Καρολίν μαζί,
προτείνουμε το κοιμητήριο Χόλιχουντ,
τον οικογενειακό τάφο των Κένεντι στο Μπρούκλαϊν της Μασαχουσέτης.
Γιατί να θαφτεί η κόρη μου σε πολιτεία με την οποία δεν έχει σχέση;
Υπονοείς ότι αυτές είναι οι δύο επιλογές μου;
Αυτές που μου παρουσίασες τόσο ευγενικά;
Όχι βέβαια.
Μα αν προτιμάτε να ταφεί η Καρολίν με τον Τζον,
η οικογένεια θα επέμενε εκείνος να ταφεί μαζί με τους υπόλοιπους Κένεντι.
"Η οικογένεια θα επέμενε".
Έχεις και το θράσος να προσπαθείς να θέσεις τους όρους.
Όχι, απλώς μεταφέρω τις επιθυμίες της οικογένειας Κένεντι.
Αν η οικογένεια Κένεντι νοιάζεται τόσο,
γιατί έστειλε εσένα;
Ό,τι κι αν αποφασίσετε για τη σορό της Καρολίν…
Λες συνέχεια το όνομά της.
Όλο "Καρολίν" λες.
Να σου θυμίσω ότι δεν είχα μία αλλά δύο κόρες
στο αεροπλάνο που εκείνος έριξε;
Μπορεί να μην επιστρέψουμε σε αυτό που κάποτε ήμασταν,
μα μπορούμε να έχουμε αυτό που πάντα θέλαμε.
Συνάντησέ με πίσω στην αρχή Με αγάπη, Τζ.
Ο άντρας σου πρέπει να δουλέψει τους τρόπους του.
Νομίζω ότι έγινε κάποια παρεξήγηση.
Σε διαβεβαιώ ότι δεν υπήρξε παρανόηση όσων είπε ή του τρόπου του.
Λοιπόν, εγώ…
Ξέρω ότι πρόθεσή του ήταν να εστιάσει στα πρακτικά,
για να μην επιδεινώσει την κατάσταση.
Τότε, να στείλεις λιγότερο αναίσθητο εκπρόσωπο την επόμενη φορά.
Καλύτερα να φύγω.
Δεν τελείωσα, και δεν θα με παραγκωνίσετε δεύτερη φορά.
Κάποια ΜΜΕ λένε ότι συνετρίβησαν
γιατί η Καρολίν έκανε μανικιούρ
και καθυστέρησαν να απογειωθούν.
Όχι ότι ο αδερφός σου δεν ήξερε να πετάει νύχτα μα απογειώθηκε,
αλλά ότι εκείνη τους καθυστέρησε.
Η ματαιοδοξία της.
Το γνωρίζεις αυτό;
Σταμάτησα να διαβάζω ειδήσεις.
Μόνο η υστεροφημία τους μου έχει απομείνει να προστατέψω.
Εικόνες του αδελφού σου κάνουν τον γύρο του κόσμου
στο εξώφυλλο κάθε εφημερίδας και περιοδικού.
Η φωτογραφία της Καρολίν είναι συνήθως μέσα
και η Λόρεν αναφέρεται σε υποσημείωση,
αλλά δεν ήταν διάσημη, οπότε το πρόσωπό της δεν πουλάει.
Η πίστη μου μου επέτρεπε να καταλαβαίνω τον κόσμο.
Με βοηθούσε να κατανοώ τα μεγάλα υπαρξιακά ζητήματα.
Αλλά τώρα…
υπάρχει μόνο μια εκκωφαντική σιωπή.
Πώς ζεις σ' έναν κόσμο που δεν βγάζει νόημα;
Πώς σηκώνεσαι απ' το κρεβάτι;
Μόλις ανοίξεις τα μάτια σου.
Μία στιγμή αργότερα, συνειδητοποιείς ότι ο κόσμος στον οποίο ξυπνάς είναι…
οδυνηρά ελλιπής.
Όταν ήμουν 18, ζούσα στο Λονδίνο,
έμενα με έναν οικογενειακό φίλο, μέλος του Κοινοβουλίου.
Ένα βράδυ φύγαμε από το σπίτι κι έσκασε μια βόμβα.
Ο IRA είχε φυτέψει μία κάτω από τη δεξιά ρόδα του αυτοκινήτου,
και ο μόνος λόγος που δεν ήμασταν μέσα ήταν επειδή είχαμε αργήσει.
Βασανιζόμουν γι' αυτό για πολλά χρόνια.
Δεν καταλάβαινα γιατί είχαν συμβεί τόσα άσχημα
σε άτομα στην οικογένειά μου.
Αλλά για κάποιο λόγο, εγώ γλίτωσα τη μέρα που έσκασε η βόμβα.
Το μόνο που αποκόμισα από εκείνη την εμπειρία ήταν
ότι δεν υπάρχει λογική
για τον λόγο που κάποιοι από εμάς μένουμε εδώ λίγο παραπάνω.
Ξέρουμε μόνο ότι ο χρόνος δεν μας ανήκει.
Τίποτα δεν είναι δεδομένο.
Σίγουρα το ξέρεις ήδη αυτό για μένα,
αλλά δεν αφήνω τους άλλους να με πλησιάσουν εύκολα.
Δεν ξέρω αν αμφισβητώ τα κίνητρά τους
ή αν έχω την αίσθηση ότι όσο λιγότερους γνωρίζω…
τόσο λιγότερους θα πρέπει αναπόφευκτα να πενθήσω.
Δυστυχώς, δεν ήξερα καλά τη Λόρεν.
Αλλά ήξερα ότι ήταν απίστευτα έξυπνη,
αστεία, όμορφη, δυναμική.
Αλλά ήξερα την Καρολίν.
Και ήξερα ότι δυσκολευόταν.
Κι αντί να την πλησιάσω…
Θα μετανιώνω για όσα δεν έκανα
και όσα θα μπορούσα να 'χα κάνει όλη μου τη ζωή.
Είπε ότι δεν αναγνώριζε ποια είχε γίνει.
Και τώρα αυτό το άτομο θα απαθανατιστεί για πάντα.
Μακάρι να ζούσε αρκετά
για να τη θυμούνται για κάτι άλλο.
Όχι αυτό.
Έχω ακούσει να λένε
"Τα συλλυπητήριά μου" πάρα πολλές φορές στη ζωή μου.
Αρχίζει να ακούγεται σαν λευκός θόρυβος, όπως όταν λένε "Ο Θεός να σ' έχει καλά".
Αλλά τώρα κάθομαι εδώ απέναντί σου…
και θέλω μόνο να σου πω πόσο λυπάμαι.
Μα ξέρω ότι δεν είναι αρκετό.
Όχι.
Και δεν θα είναι ποτέ αρκετό.
Θυμάμαι μια συζήτηση που έκανα με τον Τζον πριν καιρό.
Είπε ότι ήθελε να αποτεφρωθεί κι οι στάχτες να σκορπιστούν στη θάλασσα.
Αναρωτιόμουν μήπως…
θα μπορούσαμε να σκορπίσουμε τις στάχτες του Τζον, της Καρολίν και της Λόρεν μαζί.
Σαν ένα.
στην καρδιά μας για πάντα
ΤΖΟΝ ΦΙΤΖΕΡΑΛΝΤ ΚΕΝΕΝΤΙ ΤΖΟΥΝΙΟΡ
ΠΑΤΕΡΑΣ & ΓΙΟΣ
ΣΤΗ ΜΝΗΜΗ ΤΩΝ ΑΓΑΠΗΜΕΝΩΝ ΜΑΣ ΤΖΟΝ, ΚΑΡΟΛΙΝ ΚΑΙ ΛΟΡΕΝ
ΑΝΑΠΑΥΤΕΙΤΕ ΕΝ ΕΙΡΗΝΗ ΕΝΑΣ ΚΑΛΟΣ ΑΜΕΡΙΚΑΝΟΣ
Τα αμάξια είναι κάτω.
Εντάξει, ευχαριστώ.
Δεν θα σε ρωτήσω πώς είσαι. Πάντα μου φαινόταν ηλίθια αυτή η ερώτηση.
Ήξερα ότι είχε πεθάνει.
Τη στιγμή που άκουσα το χτύπημα στην πόρτα, ένιωσα μια αλλαγή.
Μια ακατανίκητη αίσθηση τρόμου.
Έτσι ένιωσα κι εγώ όταν με πήραν για το αεροπλάνο των γονιών μου.
Ήμουν 27 ετών. Είχα τρία παιδιά κι ένα νεογέννητο.
Θυμάμαι ότι χτυπούσε το τηλέφωνο στο σπίτι μας στο Χαϊάνις,
και, για κάποιον λόγο, δεν απαντούσα.
Και μετά χτύπησε ξανά. Ξανά και ξανά.
Δεν είχα συνειδητοποιήσει πόσο νέα ήσουν όταν συνέβη.
Ούτε εγώ το είχα συνειδητοποιήσει.
Ξέρω ότι δεν είμαι Κένεντι εξ αίματος, αλλά εσύ κι εγώ μοιάζουμε σε πολλά.
Είμαστε περήφανες για την αποφασιστικότητα και την ανεξαρτησία μας.
Γι' αυτό δεν θέλουμε τον οίκτο σε καμία μορφή του.
Δεν αρκεί που πρέπει να επιβιώσουμε τόσες απώλειες.
Πρέπει να διασφαλίσουμε ότι δεν θα μας καθορίσουν.
Είναι εξαντλητικό.
Δεν φαντάζομαι έναν κόσμο όπου να μη νιώθω έτσι κάθε μέρα.
Η θλίψη θα είναι πάντα εκεί.
Αλλά η σχέση σου με τη θλίψη αλλάζει.
Κάποια στιγμή καταλαβαίνεις ότι μπορείς να κάνεις κάτι μ' αυτήν.
Γιατί ένιωθες ότι δεν είχες επιλογή.
Όχι, γιατί όταν δεν είχα, κατάλαβα ότι μπορούσα.
Κατανοώ την ανάγκη να αποτραβηχτείς ακόμα περισσότερο.
Να ξεφύγεις από τα αδιάκριτα βλέμματα και τους ψιθύρους ανησυχίας.
Η ιδιωτικότητα δεν εξασφαλίζει πάντα γαλήνη.
Αν την εξασφάλιζε, θα είχα εξαφανιστεί εδώ και καιρό.
Είμαστε γυναίκες Κένεντι, και είμαστε ακόμα εδώ.
Κι αυτό δεν μπορεί να είναι άσκοπο.
"Ο θάνατος δεν είναι τίποτα.
Δεν μετράει.
Έχω απλώς κρυφτεί στο διπλανό δωμάτιο.
Δεν έγινε τίποτα.
Όλα παραμένουν ακριβώς όπως ήταν.
Εγώ είμαι εγώ, κι εσύ είσαι εσύ,
και η παλιά ζωή που ζήσαμε με τόση αγάπη μαζί
είναι αναλλοίωτη, απαράλλακτη.
Ό,τι κι αν ήμασταν ο ένας για τον άλλο, αυτό είμαστε ακόμα.
Φώναζέ με με το παλιό γνωστό όνομα.
Μίλα για μένα με τον απλό τρόπο που χρησιμοποιούσες πάντα.
Μην αλλάξεις τον τόνο σου.
Μη φορέσεις την επιτηδευμένη αίσθηση σοβαρότητας ή θλίψης.
Η ζωή σημαίνει ό,τι σήμαινε πάντα.
Είναι ίδια όπως ήταν πάντα".
"Μη σταθείς να κλάψεις δίπλα στον τάφο μου.
Δεν είμαι εκεί.
Δεν κοιμάμαι.
Είμαι οι χίλιοι άνεμοι που φυσάνε.
Είμαι οι διαμαντένιες λάμψεις στο χιόνι.
Είμαι το φως του ήλιου στα ώριμα σπαρτά.
Είμαι η απαλή φθινοπωρινή βροχή.
Καθώς ξυπνάς στην πρωινή σιγαλιά,
είμαι η ορμητική, γοργή απογείωση
ήσυχων πουλιών σε πτήση κυκλική.
Είμαι η μέρα που υπερβαίνει τη νύχτα.
Μη σταθείς να κλάψεις δίπλα στον τάφο μου.
Δεν είμαι εκεί.
Δεν πέθανα".
Υποτιτλισμός: Μαριάννα Κοτζιά